wannaphong/clean_thaiwikipedia huggingface dataset:
# อัลกาฟิรูน
right
อัลกาฟิรูน  เป็นชื่อของบทที่ 109 (ซูเราะฮ์) ของอัลกุรอานที่มี 6 อายะฮ์ ได้แก่:
۝ Arabic script in Unicode symbol for a Quran verse, U+06DD, page 3, Proposal for additional Unicode characters จงกล่าวเถิดว่า "โอ้บรรดาผู้ปฏิเสธศรัทธาเอ๋ย
۝ ฉันจะไม่เคารพภักดีสิ่งที่พวกท่านเคารพภักดีอยู่
۝ และพวกท่านก็ไม่ใช่เป็นผู้เคารพภักดีพระเจ้าที่ฉันเคารพภักดี
۝ และฉันก็มิใช่เป็นผู้เคารพภักดีสิ่งที่พวกท่านเคารพภักดี
۝ และพวกท่านก็มิใช่เป็นผู้เคารพภักดีพระเจ้าที่ฉันเคารพภักดี
۝ สำหรับพวกท่านก็คือศาสนาของพวกท่าน และสำหรับฉันก็คือศาสนาของฉัน"Sahih International translation

ข้อความและความหมาย
ข้อความและการปริวรรตอักษร
 ฮัฟซ์จากอาศิม อิบน์ อะบี อัลนะญูด

1 

2 

3 

4 

5 

6 

 วัรช์จากนาเฟียะอ์ อัลมะดะนี

1 

2 

3 

4 

5 

6 

ความหมาย
1) จงกล่าวเถิด (โอ้มุฮัมมัด แก่พวกมุชริกและกาฟิร) ว่า: " โอ้บรรดาผู้ปฏิเสธศรัทธาเอ๋ย! (ผู้ปฏิเสธต่ออัลลอฮ์ ในความเป็นเอกภาพ, เทวทูต, คัมภีร์, ศาสนทูต, วันพิพากษา และอัลเกาะดัร เป็นต้น)

2) "ฉันจะไม่เคารพภักดีสิ่งที่พวกท่านเคารพภักดีอยู่

3) "และพวกท่านก็ไม่ใช่เป็นผู้เคารพภักดีพระเจ้าที่ฉันเคารพภักดี

4) "และฉันก็มิใช่เป็นผู้เคารพภักดีสิ่งที่พวกท่านเคารพภักดี

5) "และพวกท่านก็มิใช่เป็นผู้เคารพภักดีพระเจ้าที่ฉันเคารพภักดี

6) "สำหรับพวกท่านก็คือศาสนาของพวกท่าน และสำหรับฉันก็คือศาสนาของฉัน (เอกเทวนิยมอิสลาม)"

ฮะดีษ
 อับดุลลอฮ์ อิบน์ อุมัร ได้บอกเล่าว่า มีหลายครั้งที่เขาได้ยินมุฮัมมัดอ่านซูเราะฮ์กุลยาอัยยุฮัลกาฟิรูน และกุลฮุวัลลอฮุอะฮัด ในสองเราะกะอัตก่อนละหมาด และสองเราะกะอัตหลังละหมาดSeveral traditions on this subject with a little variation in wording have been related by Imam Ahmad, Tirmidhi, Al-Nasa'i, Ibn Majah, Ibn Hibban, Ibn Marduyah from ibn Umar.
 ค็อบบาบ อิบน์ อัลอะร็อต กล่าวว่า: "ท่านศาสดา (ศ็อลฯ) กล่าวแก่ผมว่า: เมื่อคุณเตรียมตัวนอน จงอ่าน ..."Abu Bakr Al-Bazzar, Al-Tabarani, Ibn Marduyah
 รายงานจากอิบน์ อับบาส มุฮัมมัดกล่าวแก่ผู้คนว่า: "จะให้ข้ากล่าวถึงคำที่จะปกป้องเจ้าจากพวกพหุเทวนิยมไหม? เมื่อพวกเจ้าไปนอน จงอ่าน "Abu Ya'la, Al-Tabarani
 อะนัสกล่าวว่า มุฮัมมัดกล่าวแก่มุอาซ อิบน์ ญะบัลว่า; "จงอ่าน  ในตอนที่เจ้าไปนอน เพื่อปกป้องตนจากพวกพหุเทวนิยม" Al-Bayhaqi in Ash-Shu'abAbu Dawud: 4396 & Hakim ibn Hizam 1/565
 ทั้งฟัรดะฮ์กับอับดุรเราะฮ์มาน อิบน์ เนาฟัลกล่าวว่า พ่อของพวกเขา เนาฟัล อิบน์ มุอาวิยะฮ์ กล่าวแก่มุฮัมมัดว่า: "โปรดสอนบางอย่างที่ผมจะอ่านตอนไปนอน" มุฮัมมัดกล่าวว่า: "จงอ่าน  จนจบแล้วนอน เพื่อปกป้องตนจากพวกพหุเทวนิยม" (Musnad Ahmad, Abu Dawud, Tirmidhi, Al-Nasa'i, Ibn Abi Shaibah, Hakim ibn Hizam, Ibn Marduyah, Al-Bayhaqi in Ash-Shuab).
 มุฮัมมัดอ่านมันในสองเราะกะอัตก่อนละหมาดรุ่งอรุณกับสองเราะกะอัตหลังละหมาดตะวันตกดินเป็นสิบหรือยี่สิบครั้งว่า: จงกล่าวเถิด  และกล่าวเถิดว่า พระองค์คืออัลลอฮฺผู้ทรงเอกะ (ซูเราะฮ์ที่ 112: อัลอิคลาศ)Imam Ahmad recorded from ibn Umar
# วัดปัจจันตาราม (จังหวัดสมุทรสาคร)
วัดปัจจันตาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 6 บ้านสุนัขหอน ตำบลนาโคก อำเภอเมืองสมุทรสาคร จังหวัดสมุทรสาคร วัดมีเนื้อที่ 10 ไร่ 3 งาน 15 ตารางวา อาณาเขตทิศเหนือ จดคลองสุนัขหอน

ประวัติ
วัดปัจจันตารามตั้งเมื่อ พ.ศ. 2460 สร้างโดยชาวรามัญร่วมกับคนไทย ตั้งชื่อวัดว่า วัดพรมแดน เพราะอยู่ระหว่างเขตแดนจังหวัดสมุทรสาครและจังหวัดสมุทรสงคราม และมีอีกชื่อว่า วัดสุนัขหอน ตามชื่อคลองหน้าวัดซึ่งเป็นคลองเก่าตั้งแต่สมัยกรุงรัตนโกสินทร์ วัดได้รับพระราชทานวิสุงคามสีมาเมื่อวันที่ 10 มกราคม พ.ศ. 2492 เขตวิสุงคามสีมากว้าง 20 เมตร ยาว 40 เมตร เมื่อปี พ.ศ. 2494 ในสมัยท่านเจ้าคุณสุนทรคุณากร ได้เปลี่ยนชื่อมาเป็น "วัดปัจจันตาราม" ซึ่งมีความหมายว่า วัดชายแดน

ด้านการศึกษา มีโรงเรียนพระปริยัติธรรมแผนกธรรม เปิดสอนเมื่อ พ.ศ. 2500 และศูนย์ศึกษาพระพุทธศาสนาวันอาทิตย์ เปิดสอนเมื่อ พ.ศ. 2533

อาคารเสนาสนะ
อาคารเสนาสนะส่วนใหญ่เป็นอาคารสมัยใหม่ที่มีการก่อสร้างเมื่อไม่นานมานี้ 

อุโบสถกว้าง 4.5 เมตร ยาว 12 เมตร สร้างเมื่อ พ.ศ. 2493 เป็นไม้ทั้งหลัง ภายในประดิษฐานพระประธาน เป็นพระพุทธรูปปางสมาธิ ขนาดหน้าตักกว้าง 29 นิ้ว สูง 39 นิ้ว ศิลปะแบบสุโขทัย วิหารหลวงพ่อพุทธศิลาแดง (หลวงพ่อแดง) เป็นอาคารทรงไทยจัตุรมุข ประดิษฐานพระพุทธรูปศิลาสีแดง มีประวัติความเป็นมาว่า สร้างมาจากหินศิลาสีแดง สร้างสมัยอยุธยาตอนกลาง อายุราว 400–500 ปี ชาวอยุธยานำมาถวายเพื่อเป็นพระประธานในอุโบสถ ศาลาการเปรียญกว้าง 14 เมตร ยาว 28 เมตร สร้างเมื่อ พ.ศ. 2534 เป็นอาคารคอนกรีตเสริมเหล็ก

รายนามเจ้าอาวาส
 พระอธิการตุ้น
 พระอธิการบุญยืน ปาสาธิโก พ.ศ. 2494–2500 
 พระครูสาครพุทธิคุณ พ.ศ. 2502–ปัจจุบัน
# โรงเรียนวัดมะทาย
โรงเรียนวัดมะทาย(สุมวิทยาฝ่ายราษฎร์)  (อักษรย่อ: ม.ท., M.T.) เป็นโรงเรียนประถมศึกษาขนาดกลาง สังกัดสำนักงานเขตพื้นที่การศึกษาประถมศึกษาจันทบุรี เขต 2 มีนักเรียนประมาณ 153 คน มีสร้อยโรงเรียนว่า "สุมวิทยาฝ่ายราษฎร์" โดยเป็นโรงเรียนที่ประชาชนในอำเภอมะขามเป็นผู้ร่วมก่อตั้ง โดย คำว่า "สุม" เป็นนามของคหบดีชาวหนองอ้อที่ได้ร่วมเงินบริจาคสร้างอาคารเรียนหลังแรก ชื่อ นางสุม พลคิด คำว่า "ฝ่าย" เป็นนามของเจ้าอาวาสวัดมะทายในขณะนั้น ชื่อ หลวงพ่อฝ้าย (พระครูประสาทพัฒนกิจ) คำว่า "ราษฎร์" เป็นคำเรียกที่แสดงถึงความสามัคคีของประชนชนในอำเภอมะขามที่ร่วมกันก่อตั้งโรงเรียนขึ้น

 ประวัติ 
โรงเรียนวัดมะทาย ก่อตั้งเมื่อวันที่ 1 มิถุนายน พ.ศ. 2479 โดย ขุนประศาสน์ ประสิทธิการ นายอำเภอมะขาม โดยมี นายวัง เขียวมรกต เป็นครูใหญ่คนแรก ปัจจุบันเปิดสอนระดับชั้นอนุบาล 2 ถึง ชั้นประถมศึกษาปีที่ 6

โรงเรียนวัดมะทายในปัจจุบัน
โรงเรียนวัดมะทาย มีพื้นที่ประมาณ 9 ไร่ 3 งาน 15 ตารางวา ตั้งอยู่เลขที่ 1 หมู่ที่ 3 ตำบลปัถวี อำเภอมะขาม จังหวัดจันทบุรี เป็นโรงเรียนประถมศึกษาขนาดกลาง สังกัดสำนักงานเขตพื้นที่การศึกษาประถมศึกษาจันทบุรี เขต 2 กระทรวงศึกษาธิการ เปิดสอนสองระดับคือ ระดับก่อนประถมศึกษา (อ.2-อ.3) และระดับประถมศึกษา (ป.1-ป.6) จำนวนชั้นเรียนละ 1 ห้องเรียน รวม 8 ห้องเรียน

 ทำเนียบผู้บริหาร  
ตั้งแต่เริ่มก่อตั้ง จนถึงปัจจุบัน โรงเรียนวัดมะทาย มีผู้บริหาร 10 ท่าน
 ลำดับที่  รายนาม  ตำแหน่ง เริ่มวาระ สิ้นสุดวาระ 1  นายวัง  เขียวมรกต  ครูใหญ่  พ.ศ. 2479  ไม่ทราบ 2  นายปรีชา  แสงพลอย  ครูใหญ่  กุมภาพันธ์ พ.ศ. 2509  พฤศจิกายน พ.ศ. 2516 3  นายสุจินต์  ศรีโรจน์  ครูใหญ่  พฤษภาคม พ.ศ. 2521  พฤศจิกายน พ.ศ. 2523 4  นายบุรี  ม้าแก้ว  ครูใหญ่  พฤษภาคม พ.ศ. 2524  พฤศจิกายน พ.ศ. 2524 5  นายไพบูลย์  วิมลาพาณิชย์  ครูใหญ่  พฤศจิกายน พ.ศ. 2524  พฤศจิกายน พ.ศ. 2530 6  นายพงษ์ศักดิ์  ดำกริต  ครูใหญ่  พฤศจิกายน พ.ศ. 2530  มีนาคม พ.ศ. 2541 7  นายเทพชัย  แสงพลอย  ครูใหญ่  กรกฎาคม พ.ศ. 2541  กันยายน พ.ศ. 2544 8  นางพิชญา  เบี้ยแก้ว  ผู้อำนวยการ  เมษายน พ.ศ. 2545  15 ตุลาคม พ.ศ. 2559 9  นางมนรัตน์  เวชโชติ  ผู้อำนวยการ  22 ธันวาคม พ.ศ. 2559  1 ตุลาคม พ.ศ. 256410นางสาวจุฑามาศ  กาญจนธรรมผู้อำนวยการ1 ตุลาคม พ.ศ. 2564ปัจจุบัน

 ข้อมูลโรงเรียนวัดมะทาย 
 คำขวัญโรงเรียนวัดมะทาย 
คุณธรรมนำความรู้ สู่ความพอเพียง
 ปรัชญาโรงเรียน 
คุณธรรมนำความรู้ พัฒนาสู่ความเป็นมนุษย์ที่สมบูรณ์
 พุทธศาสนสุภาษิต 
"ปญฺญา โลกสฺมิ ปชฺโชโต" ปัญญาเป็นแสงสว่างในโลก
 สีประจำโรงเรียนวัดมะทาย 
สีม่วงและสีขาว
 ดอกไม้ประจำโรงเรียน 
ดอกพะยอม

 อาคารสถานที่ภายในโรงเรียนวัดมะทาย
 อาคาร ๑
 อาคาร ๒
 อาคารอเนกประสงค์(อนุบาล)
 อาคารทาทาฯ
 โรงอาหาร
 สนามเด็กเล่น
 สนามฟุตบอล
 บ้านพักครู
 ห้องน้ำห้องส้วม

 อาณาบริเวณของโรงเรียนวัดมะทาย 
 ทิศตะวันออก ติดกับ ถนนเนินตะกรี๊ด-บ้านมะทาย
 ทิศตะวันตก ติดกับ ถนนวัดมะทาย
 ทิศเหนือ ติดกับ ถนนวัดมะทาย
 ทิศใต้ ติดกับ ถนนบ้านมะทาย-บ้านบอเวฬุ
ประตูโรงเรียนมี 3 ประตู
 ประตูที่ 1 ประตูทางเข้า ติดกับ วัดมะทาย
 ประตูที่ 2 ประตูทางออก ติดกับ วัดมะทาย
 ประตูที่ 3 ประตูหลัง ติดกับ ถนนเนินตะกรี๊ด-บ้านมะทาย

 จำนวนห้องเรียนของโรงเรียนวัดมะทาย 
 ระดับอนุบาล 

 ระดับประถมศึกษา 

 กีฬาสี 
ชื่อคณะสีของโรงเรียนวัดมะทาย
 ทับทิม (สีแดง)
 ไพลิน (สีน้ำเงิน)

ศิษย์เก่าเกียรติภูมิ
 อรัญ พงศ์ศักดิ์ - นายกเทศมนตรีตำบลปัถวี
 ไพฑูรย์ เด่นดวง - กำนันตำบลปัถวี

 การติดต่อโรงเรียน 
สามารถติดต่อโรงเรียนวัดมะทายได้ โดยทางโทรศัพท์เลขหมาย  0-3960-9969 หรือ 08-1147-7178
# เจฟฟรีย์ ไรต์
เจฟฟรีย์ ไรต์ (เกิด 7 ธันวาคม พ.ศ. 2508 เป็นนักแสดงชาวอเมริกัน เขาเป็นที่รู้จักกันดีจากการได้รับรางวัล Tony, ลูกโลกทองคำ และรางวัลเอ็มมี ในฐานะผู้ชนะในบท เบลีซ ในละครบรอดเวย์ Angels in America และการดัดแปลงมินิซีรีส์ของ HBO นอกจากนี้เขายังได้แสดงเป็น Jean-Michel Basquiat ใน Basquiat, Felix Leiter ในภาพยนตร์ James Bond เรื่อง Casino Royale, Quantum of Solace และ No Time to Die, Valentin Narcisse ในซีรีส์ HBO เรื่อง Boardwalk Empire และ Beetee ในภาพยนตร์ The Hunger Games ตั้งแต่ปี พ.ศ. 2559 ไรต์ได้แสดงเป็น เบอร์นาร์ด โลว์ และอาร์โนลด์ เวเบอร์ ในซีรีส์ HBO Westworld ไรต์จะรับบทผู้บัญชาการเจมส์ "จิม" กอร์ดอน ในภาพยนตร์ซูเปอร์ฮีโร่เรื่อง The Batman (2022) โดย Matt Reeves
# แททีอานา มัสลานี
แททีอานา แกเบรียล มัสลานี (เกิด 22 กันยายน พ.ศ. 2528) เป็นนักแสดงหญิงชาวแคนาดา เธอมีชื่อเสียงในการรับบทเป็นตัวละครหลายตัวในซีรีส์ทางโทรทัศน์แนววิทยาศาสตร์เขย่าขวัญเรื่อง Orphan Black (2013–2017) ซึ่งได้รับรางวัล Primetime Emmy Award (2016), TCA Award (2013), Critics 'Choice Awards 2 ครั้ง (2013 และ 2014) และรางวัล Canadian Screen 5 รางวัล (2014–18) มัสลานีเป็นชาวแคนาดาคนแรกที่ได้รับรางวัลเอ็มมี่ในประเภทดราม่าที่สำคัญจากการแสดงในซีรีส์ของแคนาดา 

มัสลานียังปรากฏตัวในซีรีส์โทรทัศน์ เช่น Heartland (2008–2010), The Nativity (2010), Being Erica (2009–2011) และ Perry Mason (2020) ในปี พ.ศ. 2556 เธอได้รับรางวัล ACTRA Award จากบทบาทนำในภาพยนตร์เรื่อง Picture Day และรางวัล Phillip Borsos Award จากการแสดงในภาพยนตร์เรื่อง Cas and Dylan ภาพยนตร์ที่มีชื่อเสียงอื่น ๆ ของเธอ ได้แก่ Diary of the Dead (2007), Eastern Promises (2007), The Vow (2012), Woman in Gold (2015), Stronger (2017) และ Destroyer (2018) สำหรับการแสดงในละครโรแมนติกเรื่อง The Other Half (2016) เธอได้รับรางวัลสาขานักแสดงนำหญิงยอดเยี่ยมของแคนาดา
# นีล แม็กดันนา
นีล แม็กดันนา ((เกิด 13 กุมภาพันธ์ พ.ศ. 2509) เป็นนักแสดง, นักพากย์ และโปรดิวเซอร์ชาวอเมริกันซึ่งเป็นที่รู้จักจากการรับบทร้อยโท ลินน์ "บั๊ก" คอมป์ตัน ในมินิซีรีส์ HBO Band of Brothers (2001), รองอัยการเขต เดวิด แมคนอร์ริส ใน Boomtown (2545-2546), ฌอน เคฮิลล์ ใน Suits, โรเบิร์ต ควาร์เลส เรื่อง Justified, วิลเลียม ปาร์กเกอร์ ใน Mob City และ เดฟ วิลเลียมส์ ในเรื่อง Desperate Housewives ของ ABC (2551-2552) เขายังปรากฏตัวในภาพยนตร์ เช่น Star Trek: First Contact, Minority Report, Walking Tall, The Guardian, Flags of Our Fathers, Red 2, The Marine 3: Homefront, Traitor, The Hitcher, Paul Blart: Mall Cop 2, Proud Mary และเป็น Dum Dum Dugan ในภาพยนตร์และซีรีส์โทรทัศน์จักรวาลภาพยนตร์มาร์เวลหลายเรื่อง เขาปรากฏตัวในฐานะ Damien Darhk บน Arrow และใน Legends of Tomorrow นอกจากนี้เขายังรับบทเป็น มัลคอล์ม เบ็ค ใน Yellowstone เขายังเป็นที่รู้จักในพากย์เสียงตัวละครในหนังสือการ์ตูนที่หลากหลาย โดยเฉพาะอย่างยิ่ง บรูซ แบนเนอร์ ในภาพยนตร์ซีรีส์เรื่อง The Incredible Hulk (2539-2540)
# วัดท่าตอน
วัดท่าตอน เป็นพระอารามหลวงชั้นตรีชนิดสามัญ ในหมู่ที่ 3 บ้านท่าตอน ตำบลท่าตอน อำเภอแม่อาย จังหวัดเชียงใหม่ ตั้งอยู่บนยอดเขาต่อเนื่องหลายลูก บนเนื้อที่ 425 ไร่ 2 งาน 95 ตารางวา แยกเป็นพื้นที่ตั้งวัดชั้นล่าง 45 ไร่ 2 งาน 28 ตารางวา และเป็นเขตอุทยานพุทธศาสนาและสำนักปฏิบัติธรรม 380 ไร่ 67 ตารางวา พื้นที่ส่วนใหญ่เป็นภูเขาลาดชัน มีที่ราบริมน้ำแม่กก

ประวัติ
วัดท่าตอนเป็นวัดโบราณ ร้างมานานหลายร้อยปี มีพระเจดีย์เก่าชำรุดอยู่หนึ่งองค์ ล้อมรอบด้วยป่าหนาทึบ ไม่ปรากฏหลักฐานว่าสร้างในสมัยใด คาดว่าบริเวณลุ่มน้ำต่าง ๆ เช่น น้ำแม่กก เป็นที่ตั้งของชุมชนที่มีวัฒนธรรมอยู่มาก่อนที่จะมีการสร้างเมืองเชียงใหม่ จากหลักฐานทางโบราณวัตถุ พบว่า พระพุทธรูปทองสัมฤทธิ์โบราณซึ่งประดิษฐานอยู่ในวัดท่าตอน (ศาลาพุทธบุตรประชาสรรค์) ปางมารวิชัยประทับนั่ง 5 องค์ ปางประทับยืน 3 องค์ เป็นศิลปะล้านนา มีอายุ 500–700 ปี มีคำจารึกที่ฐานพระพุทธรูป 2 องค์ ปางมารวิชัย ประทับนั่งองค์เล็กสุด (พระฝนแสนห่า) สร้างเมื่อ จ.ศ. 910 (พ.ศ. 2092) ปางประทับยืนอุ้มบาตร บอกแต่เพียงชื่อผู้นำสร้าง และผู้ร่วมทำบุญ ไม่บอกศักราช จึงสันนิษฐานว่า วัดท่าตอนอาจสร้างในสมัยเดียวกับที่พระเจ้าพรหมมหาราชทรงสร้างพระธาตุสบฝาง (ประมาณหลัง พ.ศ. 1483) และตั้งอยู่บนยอดเขาริมน้ำแม่กกเช่นเดียวกัน อีกทั้งจารึกในฐานพระพุทธรูปวัดศรีบุญเรืองซึ่งห่างจากท่าตอนไม่มาก ก็ใกล้เคียงสมัยพระเจ้าพรหมมหาราชมาก

พออนุมานได้ว่าเมื่อคราวที่ครูบาศรีวิชัยได้ขึ้นมาบูรณะพระธาตุสบฝาง ท่านได้มาถึงท่าตอนแล้วบอกชาวบ้านให้ขึ้นไปหาพระธาตุบนเขา ชาวบ้านได้พากันถางป่าเพื่อค้นหา และพบเจอพระธาตุเก่าแก่อยู่ในพุ่มไม้ จึงนิมนต์ท่านบูรณะ แต่ท่านไม่รับ และบอกให้นิมนต์พระครูบาแก้ว กาวิชโย มาบูรณะ

ในปี พ.ศ. 2470 พระครูบาแก้ว กาวิชโย จากสำนักวัดแม่แหลง (วัดมงคลสถาน) ได้มาเป็นประธานในการบูรณะวัดร้างขึ้นเป็นวัดที่มีพระสงฆ์ สร้างพระเจดีย์ครอบพระเจดีย์องค์เดิม และสร้างเสนาสนะขึ้นอีกหลายหลังเดิมใช้ชื่อว่า วัดจอมคีรีปิงขอก หรือ วัดจอมคีรีศรีปิงขอกต่าตอนจัย วัดท่าตอนได้รับพระราชทานวิสุงคามสีมาเมื่อวันที่ 16 มกราคม พ.ศ. 2518 เขตวิสุงคามสีมากว้าง 40 เมตร ยาว 80 เมตร ได้รับการยกฐานะจากวัดราษฎร์เป็นพระอารามหลวง เมื่อวันที่ 11 ตุลาคม พ.ศ. 2534 

วัดท่าตอนยังเป็นสถาบันการศึกษาสำหรับพระภิกษุ สามเณร และเยาวชน เป็นศูนย์บำบัดยาเสพติดและศูนย์สงเคราะห์ชาวเขา และเนื่องในวโรกาสพระบาทสมเด็จพระมหาภูมิพลอดุลยเดชมหาราช บรมนาถบพิตร ทรงครองราชย์เป็นปีที่ 50 ทางวัดได้ริเริ่มโครงการก่อสร้างเจดีย์แก้วเฉลิมพระเกียรติไว้บนยอดเขา 

อาคารเสนาสนะ
วัดท่าตอนตั้งอยู่บนไหล่เขา โดยมี 9 ชั้น ดังนี้

 ชั้นที่ 1 พระธาตุจอมคีรีศรีปิงขอก พระแม่กวนอิม สำนักงานรองเจ้าคณะจังหวัดเชียงใหม่ ศาลาสุนทร โรงรียนพระปริยัติ
 ชั้นที่ 2 พระอุโบสถ
 ชั้นที่ 3 พระพุทธนิรันดรชัย (พระองค์ขาว) และพระสังกัจจายน์ สร้างขึ้นเมื่อ พ.ศ. 2530 รูปปูนปั้นศิลปะแบบจีน ยืนอยู่บนถ้ำ มีน้ำพุอยู่ข้าง
 ชั้นที่ 4 พระนาคปรก
 ชั้นที่ 5 มรรควิหารและกุฏกัมมัฏฐาน
 ชั้นที่ 6 กุฏิรุ่งนิรันดร์และหอประชุมพระปริยัติวิธานโกศล
 ชั้นที่ 7 กุฏิธรรมปัญญาบดี กุฏิพุทธสมุทร กุฏิมหัทธนัญชัย กุฏิประวิตรางกูร กุฏิชินวงศ์วรกุล และกุฏิสิงคโปร์ (บางกอกเดคค่อน)
 ชั้นที่ 8 พระบรมธาตุรัชมังคลาจารย์สมานฉันท์ (พระเจดีย์แก้ว) ศาลาใหญ่ มังกรทอง มังกรเงิน กุฏิ 8 เหลี่ยม
 ชั้นที่ 9 กุฏิศรีเชียงตุง พระอิ่มตลอดกาล กุฏิสมด็จพระมหารัชมัง สะพานรัชสมาน เรือสำเภาทอง
# โทบี โจนส์
โทเบียส เอ็ดเวิร์ด เฮสเลวูด โจนส์ Births, Marriages & Deaths Index of England & Wales, 1916–2005.; at ancestry.com (เกิด 7 กันยายน พ.ศ. 2509)  เป็นนักแสดงชาวอังกฤษ

หลังจากปรากฏตัวในบทบาทสนับสนุนในภาพยนตร์ระหว่างปี พ.ศ. 2535 ถึง 2548 โจนส์ได้สร้างความก้าวหน้าในบท ทรูแมน คาโปเต้ ในภาพยนตร์ชีวประวัติเรื่อง Infamous (2006) ตั้งแต่นั้นเป็นต้นมาภาพยนตร์ของเขา ได้แก่ The Mist (2007), W. (2008), Frost/Nixon (2008), Tinker Tailor Soldier Spy (2011), Berberian Sound Studio (2012), The Hunger Games (2012), Tale of Tales (2015), Dad's Army (2016) และ Jurassic World: Fallen Kingdom (2018) นอกจากนี้เขายังให้เสียงพากย์ Dobby ในภาพยนตร์ Harry Potter, Aristides Silk in The Adventures of Tintin (2011) และ Owl ใน Christopher Robin ของดิสนีย์ (2018) และรับบท Arnim Zola ในภาพยนตร์ Captain America: The First Avenger (2011) และ Captain America: The Winter Soldier (2014) ในจักรวาลภาพยนตร์มาร์เวล

ผลงานทางโทรทัศน์ของโจนส์ ได้แก่  2012 Titanic miniseries, Agent Carter, Wayward Pines และ Doctor Who เขาได้รับการเสนอชื่อเข้าชิงรางวัลลูกโลกทองคำสาขานักแสดงนำชายยอดเยี่ยม-มินิซีรีส์หรือภาพยนตร์โทรทัศน์ สำหรับบทบาทของเขาในฐานะ อัลเฟรด ฮิทช์ค็อก ใน The Girl (2012) และได้รับรางวัล BAFTA ดาราตลกชายยอดเยี่ยมจากบทบาทของเขาใน Detectorists (2018) ในปี พ.ศ. 2560 เขารับบท Culverton Smith ใน "The Lying Detective" ซึ่งเป็นตอนของละครอาชญากรรมเรื่อง Sherlock ของ BBC
# กระบี่เพชฌฆาตไร้เงา
กระบี่เพชฌฆาตไร้เงา (; literally "Spare From The Blade") เป็นละครโทรทัศน์แนวอิงประวัติศาสตร์ผสมกำลังภายในสัญชาติฮ่องกง ผลิตโดย TVB โดยกล่าวถึงเรื่องราวในสมัย จักรพรรดิเฉิงฮว่า ฮ่องเต้แห่ง ราชวงศ์หมิง

เรื่องนี้ได้เริ่มต้นถ่ายทำตั้งเดือนมกราคม ถึงเดือนเมษายน ปี 2015 บนสถานที่ทั้งหมดในฮ่องกง เรื่องนี้ออกอากาศวันแรกในวันที่ 7 ธันวาคม 2015 ทางช่อง TVB Jade รวมทั้งสิ้น 26 ตอน โดยออกอากาศตอนจบในวันที่ 10 มกราคม 2016 กระบี่เพชฌฆาตไร้เงา ได้รับคำวิจารณ์ในเชิงบวกระหว่างการออกอากาศ

เนื้อเรื่องย่อ
เยี่ยฉางลี่ เป็นเพชฌฆาตฆ่านักโทษตายนับไม่ถ้วน ต้องการปกป้องหล่วนซู่ซิน ฮูหยินของผู้มีพระคุณคลอดลูกอย่างราบรื่น พาตัวซู่ซินไปฝากไว้ที่บ้านของฮัวเหล่ยหง ผู้เป็นหมอตำแยที่มีชื่อเสียงในเมืองหลวง จึงเป็นจุดกำเนิดคดีฆาตกรรมลี้ลับ

นักแสดงนำ
ตระกูลไป๋
เส้า เหม่ยฉี รับบท ฟ่า หยุ่ยขง
โบวี่ หวู รับบท ไป๋ ซินชง
ลอว์ ล้อหลิน รับบท ฟ่า ไส่เฉิน
เฉิน หว่านถิง รับบท เจ้า เสี่ยวอิ๋ง
 แม๊กซ์ โชย รับบท ล้ออึ้ง

กรมราชฑัณฑ์หลวง
เคนนี่ หว่อง รับบท อี้ ฉางลู่
เกล็น ลี รับบท ม้อ เส้าชิง
หลุยส์ สือโต รับบท อาเหิน 
Mark Ma as Yee 義
เคลวิน หยวน รับบท อาหลี่
แมน อึ้ง รับบท อาฉี

นักแสดงสมทบ
เหยา จื่อหลิง รับบท หรวน สู่ชิน
ม้อ ก๊ะหลุน รับบท หวิง เสี่ยวเหอ
คิตตี้ เล่า รับบท โฉว ซาว
เคลวิน ลี รับบท เล่า ซึงเห่ย
เคยดาร์ หว่อง รับบท หว่อ ฮิม
หลี ฉี่เหวิน รับบท ไต๋ ซวงเอ๋อ
อึ้ง ฉิวเห่ย รบบท เจิ้ง หันหลิน
ม้อ เหว่ยหมิน รับบท ศิษย์พี่ซิก
แกรี่ ทัม รับบท โชย ฉินเหวิน
โจนส์ ลี รับบท เหยิน ไต๋ป๊ะ
เดเร็ค หว่อง รับบท เฉิน มี่เหริน
หว่อง เหว่ยต๊ะ รับบท ลี้ คิมฟะ
ซุ่น ฮุ่ยเฉว่ รับบท หลิว ฉิงฉิง

รางวัลและการเสนอชื่อเข้าชิง
 ปี รางวัล สาขา ผลลัพธ์ เหตุผล 2016StarHub TVB Awards  StarHub TVB Awards 2016 Nominations. Retrieved September 10, 2016   ละครทีวียอดนิยม The Executioner  นักแสดงหญิงยอดนิยม Maggie Shiu  นักแสดงชายยอดนิยม Kenny Wong  ตัวละครหญิงยอดนิยม Maggie Shiu  ตัวละครชายยอดนิยม Kenny Wong TVB Star Awards Malaysia   นักแสดงสมทบชายยอดนิยม Akina Hong TVB Anniversary Awards   ละครยอดเยี่ยม The Executioner  นักแสดงชายยอดเยี่ยม Kenny Wong  นักแสดงหญิงยอดเยี่ยม Maggie Shiu (Top 5)  ตัวละครหญิงยอดนิยม Akina Hong  นักแสดงสมทบชายยอดเยี่ยม Law Lok-lam  นักแสดงสมทบหญิงยอดเยี่ยม Akina Hong  Elaine Yiu  เพลงประกอบละครโทรทัศน์ยอดเยี่ยม A Better Tomorrow (相信明天)
# ออเบรย์ เบียร์ดสลีย์
ออเบรย์ วินเซนต์ เบียร์ดสลีย์ (, 21 สิงหาคม ค.ศ. 1872 – 16 มีนาคม ค.ศ. 1898) เป็นจิตรกรภาพประกอบและนักเขียนชาวอังกฤษ เป็นหนึ่งในผู้นำขบวนการสุนทรียนิยมช่วงปลายคริสต์ศตวรรษที่ 19 ร่วมกับออสการ์ ไวลด์ และเจมส์ แม็คนีลล์ วิสต์เลอร์ ภาพลายเส้นขาวดำของเขาได้รับอิทธิพลจากภาพพิมพ์แกะไม้ในประเทศญี่ปุ่น มุ่งเน้นความประหลาด ความเสื่อม และกามารมณ์ นอกจากนี้ผลงานของเบียร์ดสลีย์ยังมีส่วนสำคัญในการพัฒนานวศิลป์ อันเป็นรูปแบบศิลปะที่เป็นที่นิยมช่วงปลายคริสต์ศตวรรษที่ 19 ถึงต้นคริสต์ศตวรรษที่ 20

ออเบรย์ เบียร์ดสลีย์เกิดในปี ค.ศ. 1872 ที่เมืองไบรตัน ทางใต้ของประเทศอังกฤษ เป็นบุตรของวินเซนต์ พอล เบียร์ดสลีย์กับเอลเลน แอกนัส พิตต์ เขามีพี่สาวหนึ่งคนชื่อมาเบล เบียร์ดสลีย์ ในวัยเด็กครอบครัวเบียร์ดสลีย์ประสบปัญหาด้านฐานะทางสังคม เนื่องจากวินเซนต์มีฐานะด้อยกว่าเอลเลน และวินเซนต์ต้องขายทรัพย์สินบางส่วนเพื่อชดใช้หลังถูกสตรีคนหนึ่งกล่าวหาว่าผิดสัญญาแต่งงานกับเธอ ในปี ค.ศ. 1883 ครอบครัวย้ายไปอยู่ที่ลอนดอน และเบียร์ดสลีย์เรียนที่ Brighton Hove & Sussex Sixth Form College ที่นั่นเขาได้เริ่มเขียนบทกวีและวาดภาพลงนิตยสารของโรงเรียน หลังเรียนจบเบียร์ดสลีย์เรียนต่อด้านศิลปะที่โรงเรียนศิลปะเวสต์มินสเตอร์

ในปี ค.ศ. 1892 เบียร์ดสลีย์เดินทางไปปารีสและได้รับแรงบันดาลใจจากผลงานใบปิดของอ็องรี เดอ ตูลูซ-โลแทร็กและภาพศิลปะญี่ปุ่น ผลงานภาพแรกของเขาคืองานวาดภาพประกอบร้อยแก้ว Le Morte d'Arthur ของทอมัส มาลอรี หลังจากนั้นเบียร์ดสลีย์ร่วมกับเฮนรี ฮาร์แลนด์ นักเขียนชาวอเมริกัน ก่อตั้ง The Yellow Book วารสารรายสามเดือนซึ่งเขารับหน้าที่วาดภาพปกและภาพประกอบในเล่ม และต่อมากลายเป็นสิ่งพิมพ์สำคัญของลัทธิสุนทรียนิยม ลัทธิเริงรมณ์ และลัทธิสัญลักษณ์นิยม เบียร์ดสลีย์ทำงานกับวารสารนี้ก่อนจะถูกไล่ออกในปีค.ศ. 1895 เนื่องจากเขามีความเกี่ยวข้องกับออสการ์ ไวลด์ที่ถูกตัดสินโทษข้อหาพฤติกรรมอนาจาร

นอกจากผลงานแนวสุนทรียนิยม เบียร์ดสลีย์ยังถือเป็นศิลปินแนวนวศิลป์ที่เป็นที่ถกเถียงที่สุดคนหนึ่งเนื่องจากงานวาดที่มืดมน แปลกประหลาด และโป๊เปลือย อันมีที่มาจากชุงกะ ภาพอูกิโยะแขนงหนึ่งที่แสดงการเสพสังวาส ตัวอย่างงานแนวนี้ของเบียร์ดสลีย์ได้แก่ ภาพประกอบใน Lysistrata ของอริสโตฟานเนส, The Rape of the Lock ของอเล็กซานเดอร์ โพป และผลงานที่สำคัญที่สุดคือภาพ "The Climax" หนึ่งในภาพชุดที่เบียร์ดสลีย์วาดประกอบบทละคร Salome ของออสการ์ ไวลด์

ด้านชีวิตส่วนตัว เบียร์ดสลีย์เป็นคนพิถีพิถันในการแต่งกาย ถึงแม้ว่าเขาจะมีความเกี่ยวข้องกับออสการ์ ไวลด์ที่เป็นรักร่วมเพศ แต่เพศสภาพของเบียร์ดสลีย์ยังคงไม่แน่ชัด ตลอดชีวิตเบียร์ดสลีย์ป่วยเป็นวัณโรคและมีเลือดออกในปอดบ่อยครั้งจนกระทั่งเสียชีวิตที่เมืองม็องตง ทางตะวันออกเฉียงใต้ของประเทศฝรั่งเศสในปี ค.ศ. 1898 ร่างของเขาถูกฝังที่สุสาน Cimetière du Vieux-Château ในเมืองม็องตงBertrand Beyern. Guide des tombes d'hommes célèbres. Paris: Le Cherche Midi, 2008.
# ฌอร์ฌ แซ็ง-ปีแยร์
ฌอร์ฌ แซ็ง-ปีแยร์ (, ; เกิด 19 พฤษภาคม พ.ศ. 2524) เป็นอดีตนักศิลปะการต่อสู้แบบผสมผสานมืออาชีพชาวแคนาดา เขาได้รับการยกย่องอย่างกว้างขวางว่าเป็นนักสู้ที่ยิ่งใหญ่ที่สุดคนหนึ่งในประวัติศาสตร์ด้านศิลปะการต่อสู้แบบผสม (MMA)  แซ็ง-ปีแยร์เป็นแชมป์ 2 สมัยในรายการ Ultimate Fighting Championship (UFC) โดยได้รับตำแหน่งในรุ่นเวลเตอร์เวทและมิดเดิ้ลเวท

แซ็ง-ปีแยร์เป็นอดีตแชมป์รุ่นเวลเตอร์เวท UFC สามสมัยโดยได้รับรางวัล 2 ครั้งและได้รับตำแหน่งชั่วคราวระหว่างเดือนพฤศจิกายน พ.ศ. 2549 ถึงเมษายน พ.ศ. 2551 แซ็ง-ปีแยร์ได้รับการจัดอันดับให้เป็นนักมวยปล้ำอันดับ 1 ของโลกในรุ่นเวลเตอร์เวท เป็นเวลาหลายปีโดย Sherdog  และสิ่งพิมพ์อื่น ๆ อีกมากมาย  ในปี 2008, 2009 และ 2010 เขาได้รับการเสนอชื่อให้เป็นนักกีฬาแห่งปีของแคนาดาโดย Rogers Sportsnet  Fight Matrix ระบุว่าเขาเป็นนักมวยปล้ำ MMA อันดับต้น ๆ ตลอดกาลและเป็นนักมวยที่ประสบความสำเร็จมากที่สุดในประวัติศาสตร์ MMA Last Updated: 2014-10-02 Computerized All-Time Mixed Martial Arts Rankings, Fight Matrix Retrieved October 12, 2014Gould, KJ (December 16, 2013) Roundtable: Is Georges St. Pierre UFC's greatest fighter of all time if Anderson Silva loses again?  "I don't think there is much question that St. Pierre is the most accomplished MMA fighter of all time", SB Nation (Bloodyelbow.com) Retrieved October 12, 2014
# การล้อมสถานทูตอิหร่าน
การล้อมสถานทูตอิหร่าน  เกิดขึ้นตั้งแต่วันที่ 30 เมษายนถึง 5 พฤษภาคม ค.ศ. 1980 หลังจากกลุ่มชายติดอาวุธหกคนบุกโจมตีสถานทูตอิหร่านที่พรินซ์เกตในเซาท์เคนซิงตัน ลอนดอน มือปืนชาวอาหรับเชื้อสายอิหร่านที่รณรงค์เพื่ออำนาจอธิปไตยจังหวัดฆูเซสถานได้จับ 26 คนเป็นตัวประกัน ได้แก่เจ้าหน้าที่สถานทูต, อาคันตุกะหลายคน และเจ้าหน้าที่ตำรวจที่คอยคุ้มกันสถานทูต พวกเขาเรียกร้องให้ปล่อยตัวนักโทษในฆูเซสถานและทางที่ปลอดภัยของพวกเขาเองออกจากสหราชอาณาจักร รัฐบาลอังกฤษได้ตัดสินใจอย่างรวดเร็วว่าจะไม่ให้ทางผ่านอย่างปลอดภัยและเกิดการปิดล้อมตามมา ต่อจากนั้น ผู้เจรจาของตำรวจได้ปล่อยตัวตัวประกันห้าคนเพื่อแลกกับข้อยินยอมเล็กน้อย เช่น การแพร่ภาพความต้องการของผู้จับตัวประกันทางโทรทัศน์ของอังกฤษ

เมื่อถึงวันที่หกของการปิดล้อมเหล่ามือปืนต่างรู้สึกหงุดหงิดมากขึ้นที่ไม่มีความคืบหน้าในการปฏิบัติตามข้อเรียกร้องของพวกเขา เย็นวันนั้นเอง พวกเขาได้ฆ่าตัวประกันและโยนศพออกจากสถานทูต จนในที่สุด หน่วยปฏิบัติการพิเศษทางอากาศ (SAS) ซึ่งเป็นหน่วยรบพิเศษของกองทัพบกสหราชอาณาจักร ได้ริเริ่ม "ปฏิบัติการนิมรอด" เพื่อช่วยเหลือตัวประกันที่เหลือ โดยการโรยตัวจากหลังคาและใช้กำลังเข้าทางหน้าต่าง ในระหว่างการล้อม 17 นาทีพวกเขาได้ช่วยตัวประกันที่เหลือทั้งหมดยกเว้นหนึ่งในตัวประกัน และได้สังหารผู้จับตัวประกันห้าในหกคน การไต่สวนการกระทำผิดใด ๆ ของหน่วยปฏิบัติการพิเศษทางอากาศได้รับการเคลียร์ โดยมือปืนที่เหลือเพียงคนเดียวติดคุก 27 ปีในเรือนจำอังกฤษ

สงครามอิรัก–อิหร่าน ได้เกิดขึ้นในปลายปีนั้น และวิกฤตการณ์ตัวประกันในเตหะรานยังคงดำเนินต่อไปจนถึงเดือนมกราคม ค.ศ. 1981 อย่างไรก็ตาม ปฏิบัติการดังกล่าวได้นำหน่วยปฏิบัติการพิเศษทางอากาศออกสู่สายตาสาธารณชนเป็นครั้งแรก รวมถึงได้สนับสนุนชื่อเสียงของรัฐบาลแทตเชอร์ หน่วยปฏิบัติการพิเศษทางอากาศได้รับการแสดงความจำนงจากผู้คนอย่างล้นหลามที่ได้รับแรงบันดาลใจจากปฏิบัติการ และความต้องการความเชี่ยวชาญจากรัฐบาลต่างประเทศมากขึ้น อาคารที่ได้รับความเสียหายจากไฟไหม้ระหว่างการจู่โจมไม่ได้เปิดใหม่จนถึงปี ค.ศ. 1993 การตีโฉบฉวยของหน่วยปฏิบัติการพิเศษทางอากาศได้รับการถ่ายทอดสดในช่วงเย็นวันหยุดธนาคารได้กลายเป็นช่วงเวลาสำคัญในประวัติศาสตร์อังกฤษ และพิสูจน์ให้เห็นถึงความเป็นมืออาชีพของนักข่าวในวันหยุดพักหลายคน ซึ่งมันได้กลายเป็นสารคดีและนิยายต่าง ๆ รวมถึงภาพยนตร์และละครโทรทัศน์หลายเรื่อง
# ไมเคิล รูกเกอร์
ไมเคิล รูกเกอร์ (เกิด 6 เมษายน พ.ศ. 2498) เป็นนักแสดงชาวอเมริกันซึ่งเป็นที่รู้จักจากบทบาทของเขาในฐานะเฮนรี่ใน Henry: Portrait of a Serial Killer (1986), Chick Gandil ในเรื่อง Eight Men Out (1988), Terry Cruger ใน Sea of Love (1989), Love (1989), Rowdy Burns ใน Days of Thunder (1990), Bill Broussard ใน JFK (1991), Hal Tucker ใน Cliffhanger (1993), Jared Svenning ใน Mallrats (1995), นักสืบ Howard Cheney ใน The Bone Collector (1999), Grant Grant ใน Slither (2006), Merle Dixon ใน The Walking Dead ของ AMC (2010–2013) และ Yondu Udonta ใน Guardians of the Galaxy (2014) และภาคต่อ Guardians of the Galaxy Vol 2 (2017)
# ฌอน กันน์
ฌอน กันน์ (เกิด 22 พฤษภาคม พ.ศ. 2517)  เป็นนักแสดงชาวอเมริกัน เขาเป็นที่รู้จักจากบทบาทในฐานะ Kirk Gleason ในซีรีส์ The WB เรื่อง Gilmore Girls (2000–2007) และ Kraglin ในภาพยนตร์จักรวาลภาพยนตร์มาร์เวล เรื่อง Guardians of the Galaxy (2014), Guardians of the Galaxy Vol 2  (2017) และ Avengers: Endgame (2019) เขาเป็นน้องชายของผู้กำกับ เจมส์ กันน์ และมักปรากฏตัวในภาพยนตร์ของพี่ชาย